**โครงการบริหารจัดการกองทุนหลักประกันสุขภาพตำบลประจัน**

**1.หลักการและเหตุผล**

ตามพระราชบัญญัติหลักประกันสุขภาพแห่งชาติ พ.ศ.2545 มาตรา13(3) มาตรา 18(4) (8)

(9) และมาตรา 47 ได้กำหนดให้คณะกรรมการหลักประกันสุขภาพแห่งชาติ สนับสนุน ประสาน และกำหนดหลักเกณฑ์ เพื่อให้องค์กรปกครองส่วนท้องถิ่นเป็นผู้ดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ได้ตามความพร้อม ความเหมาะสม และความต้องการ เพื่อสร้างหลักประกันสุขภาพแห่งชาติให้แก่บุคคลในพื้นที่ โดยให้ได้รับค่าใช้จ่ายจากกองทุน รวมถึงสนับสนุนและกำหนดหลักเกณฑ์ให้องค์กรชุมชน องค์กรเอกชน และภาคเอกชนที่ไม่มีวัตถุประสงค์เพื่อแสวงหากำไร ดำเนินงาน และบริหารจัดการเงินทุนในระดับท้องถิ่นหรือพื้นที่ได้ตามความพร้อม ความเหมาะสม และความต้องการ โดยส่งเสริมกระบวนการมีส่วนร่วมเพื่อสร้างหลักประกันสุขภาพแห่งชาติให้แก่บุคคลในพื้นที่ และประกาศคณะกรรมการกลักประกันสุขภาพแห่งชาติ เรื่อง การการกำหนดหลักเกณฑ์เพื่อสนับสนุนให้องค์กรปกครองส่วนท้องถิ่น ดำเนินงานและบริหารจัดการกองทุนหลักประกันสุขภาพในระดับท้องถิ่นหรือพื้นที่ พ.ศ.2557 ตามข้อ 7(4) เพื่อสนับสนุนค่าใช้จ่ายในการบริหารหรือพัฒนากองทุนหลักประกันสุขภาพให้มีประสิทธิภาพ ทั้งนี้ต้องไม่เกินร้อยละ 15 ของเงินรายรับของกองทุนหลักประกันสุขภาพในแต่ ละปีงบประมาณนั้น และในกรณีที่มีความจำเป็นต้องใช้จ่ายเพื่อซื้อครุภัณฑ์ที่เกี่ยวข้องโดยตรง ครุภัณฑ์นั้นจะต้องมีราคาไม่เกิน 20,000 บาทต่อหน่วย โดยการจัดซื้อจัดจ้างให้ใช้ระเบียบขององค์กรปกครองส่วนท้องถิ่นโดยอนุโลม และครุภัณฑ์ที่จัดหาได้ ให้อยู่ในความดูแลและบำรุงรักษาขององค์กรปกครองส่วนท้องถิ่นนั้นๆ เพื่อให้การบริหารจัดการกองทุนฯ ดำเนินงานได้อย่างมีประสิทธิภาพ เกิดความคล่องตัว และมีแนวทางปฏิบัติเกี่ยวกับการใช้จ่ายงบประมาณในด้านการสร้างเสริมสุขภาพการป้องกันโรค การฟื้นฟูสมรรถภาพ ที่ถูกต้อง โปร่งใสตรวจสอบได้ และการจัดประชุม/อบรม เพื่อพัฒนาศักยภาพของคณะกรรมการและคณะอนุกรรมการกองทุนฯ เป็นกลไกสำคัญต่อความสำเร็จของการดำเนินงานกองทุนฯ เพราะคณะกรรมการเป็นกลไกสำคัญในการประสานความร่วมมือระหว่างภาครัฐ และภาคประชาชน ที่จะทำให้เกิดการทำงานให้บรรลุวัตถุประสงค์ของกองทุน ฯและร่วมกันพัฒนาการดำเนินงานของกองทุนฯให้มีประสิทธิภาพซึ่งจะส่งผลให้ประชาชนมีสุขภาพดีทั้งกายและจิตและส่งเสริมกระบวนการมีส่วนร่วมตามความพร้อมและความต้องการประชาชนในพื้นที่ดังนั้น สำนักงานเลขาฯกองทุน จึงได้จัดทำแผนงาน/โครงการ/กิจกรรม สนับสนุนการบริหารจัดการกองทุนหลักประกันสุขภาพในระดับพื้นที่ ประจำปีงบประมาณ 2560 ขึ้น

**2.วัตถุประสงค์**

1.เพื่อพิจารณาอนุมัติแผนงาน หรือโครงการ หรือกิจกรรม ให้เป็นไปตามวัตถุประสงค์ของกองทุน

2.เพื่อพัฒนาศักยภาพคณะกรรมการกองทุน คณะอนุกรรมการ คณะทำงาน และแกนนำสุขภาพ

3.เพื่อสนับสนุนการบริหารจัดการและการปฏิบัติงานของกองทุนให้มีประสิทธิภาพ

4.เพื่อจัดซื้อวัสดุและครุภัณฑ์สนับสนุนการทำงานกองทุนหลักประกันสุขภาพในระดับพื้นที่

**3.ตัวชี้วัด**

 1. มีการประชุมกรรมการ/อนุกรรมการ/คณะทำงาน เพื่อพิจารณาและติดตามงาน อย่างน้อย 4 ครั้ง/ปี

 2.โครงการที่เสนอได้รับการพิจารณาอนุมัติร้อยละ 90

 3.คณะกรรมการกองทุน คณะอนุกรรมการ คณะทำงาน และแกนนำสุขภาพ มีศักยภาพ ร้อยละ 90

 4.การบริหารจัดการและการปฏิบัติงานของกองทุนมีประสิทธิภาพ ร้อยละ 90

 5.จัดซื้อวัสดุและครุภัณฑ์สำหรับการบริหารจัดการกองทุนฯ ตามแผนงาน ร้อยละ 90

/3.วิธีดำเนินการ................

-2-

**4.วิธีดำเนินการ**

 1.จัดประชุมคณะกรรมการหลักประกันสุขภาพอย่างน้อย 4 ครั้ง/ปี

 2.จัดซื้อวัสดุ ครุภัณฑ์ อุปกรณ์ประกอบการดำเนินงาน

 3.พัฒนาศักยภาพคณะกรรมการบริหารกองทุน คณะอนุกรรมการและคณะทำงานและแกนนำสุขภาพ

4.สนับสนุนการบริหารจัดการและการปฏิบัติงานองกองทุนให้มีประสิทธิภาพ

 5.สรุปผลการประชุมคณะกรรมการ/คณะอนุกรรมการ/คณะทีมงาน

**5.ระยะเวลาดำเนินการ**

 ตุลาคม 2559- กันยายน 2560

**6.งบประมาณ** (เงินกองทุนหลักประกันสุขภาพตำบลประจัน ปี 2560)

 1.ค่าตอบแทนการจัดประชุมคณะกรรมการหลักประกันสุขภาพ คณะอนุกรรมการ คณะทำงาน อย่างน้อย 4 ครั้ง/ปี จำนวน 20,000.-บาท

 2.ค่าอาหารว่างและเครื่องดื่ม จำนวน 3,000.-บาท

 2.จัดซื้อครุภัณฑ์ตู้เอกสารเหล็ก บานเลื่อนกระจก ขนาด 4 ฟุต จำนวน 4 ตู้ จำนวน 18,600.-บาท

 3.จัดส่งเจ้าหน้าที่หรือคณะกรรมการหลักประกันสุขภาพเข้าร่วมการอบรม จำนวน 10,000.-บาท

 4.ค่าตอบแทนกลุ่มพี่เลี้ยง 4 ครั้ง/ปี จำนวน 5,000.-บาท

 รวมเป็นเงิน 56,600.-บาท

**7.ผู้รับผิดชอบโครงการ**

 สำนักงานปลัดองค์การบริหารส่วนตำบลประจัน

**8.ผลที่คาดว่าจะได้รับ**

1.แผนงาน หรือโครงการ หรือกิจกรรมที่ผ่านการอนุมัติเป็นไปตามวัตถุประสงค์ของกองทุน

2.การรับเงินการจ่ายเงินการเก็บรักษาเงินและการจัดทำบัญชีเงินหรือทรัพย์สินในกองทุนหลักประกันสุขภาพเป็นไปตามหลักเกณฑ์ที่คณะกรรมการหลักประกันสุขภาพแห่งชาติกำหนด

3.คณะกรรมการกองทุนคณะอนุกรรมการคณะทำงานและแกนนำสุขภาพมีความรู้ความเข้าใจเกี่ยวกับการดำเนินงานและบริหารจัดการกองทุน

4.การบริหารจัดการและการปฏิบัติงานของกองทุนมีประสิทธิภาพ รวดเร็ว

5.มีเครื่องอำนวยความสะดวกในการปฏิบัติงานที่จำเป็นและเพียงพอต่อการทำงาน

**9.ผู้เขียนโครงการ**

 (นางแวนูรีตา บูงอ)

 นักพัฒนาชุมชน

-3-

**10.ผู้เสนอโครงการ**

 (นางฮารีเมาะ ประมวลการ)

 หัวหน้าสำนักปลัด

**11.ผู้พิจารณาโครงการ**

 .........................................................................................................................................................................................................................................................................................................................................................

 (นางสาวยามีละห์ เจะเตะ)

 ปลัดองค์การบริหารส่วนตำบล

**12.ผู้เห็นชอบโครงการ**

 .........................................................................................................................................................................................................................................................................................................................................................

 (นายแวอาแซ แวหะยี)

 รองนายกองค์การบริหารส่วนตำบลประจัน

**13.ผู้อนุมัติโครงการ**

 .........................................................................................................................................................................................................................................................................................................................................................

 (นายดาโอะ สะดี)

 นายกองค์การบริหารส่วนตำบลประจัน